Atklāta konkursa 
“Vanšu tilta būvprojekta izstrāde, pārbūve un autoruzraudzība”
 ID Nr. CAIP 2024/68

Atbildes uz 02.07.2024. iesniegtajiem jautājumiem 


Izvērtējot Rīgas valstspilsētas pašvaldības Centrālās administrācijas Iepirkumu pārvaldes (turpmāk – Pasūtītājs) izsludinātā atklāta konkursa “Vanšu tilta būvprojekta izstrāde, pārbūve un autoruzraudzība”, identifikācijas numurs CAIP 2024/68 (turpmāk – Iepirkums) nolikumu, kā arī nolikumam pievienoto dokumentāciju, mums ir radušies sekojoši jautājumi:
1.jautājums:
MBP norādīts, ka jānomaina tikai vantis pilona upes pusē? Vai pareizi saprotam, ka krasta pusē vantis nomainīt nav nepieciešams? 
Atbilde:
Komisija skaidro, ka Būvprojekta minimālajā sastāvā ir paredzēts nomainīt tikai tās vantis, kuru enkuri objektīvi ir visvairāk cietuši no sāls un ūdens ietekmētās korozijas. No inspekciju rezultātiem netika konstatēta būtiska korozijas ietekme uz krasta puses vanšu enkuriem. Tajā pašā laikā, krasta vanšu enkuru aizsargkonstrukcijas nomaiņa ietilpst arī vanšu nomaiņas darbos, tas ir: nomainītas tiek visas aizsargkonstrukcijas vanšu ieejās balsta un laiduma konstrukcijās, jo tieši šo aizsrgkonstrukciju bojājumi ir galvenais iemesls vanšu nomaiņai.

2.jautājums:
MBP norādīts konkrēts nomaināmo vanšu skaits. Vai tiešām pieļaujama tikai daļējā vanšu nomaiņa un Pasūtītājs akceptēs projektu ar vizuāli atšķirīgām vantīm?

Atbilde:
Komisija skaidro, ka Pasūtītājs izvērtēs Izpildītāja sniegto risinājumu. Izpildītājam jānodrošina vizuāli estētisks risinājumu piedāvājums.

3.jautājums:
MBP norādīts konkrēts nomaināmo vanšu skaits. Gadījumā, ja nomaināmo vanšu skaits atšķirsies, vai šāds darbs tiks uzskatīts par papildus darbu?

Atbilde:
Komisija skaidro, ka Pasūtītājs, iepazīstoties ar MBP, tajā skaitā, tehnisko inspekciju, kā arī apsekojot objektu dabā, piekrīt, ka optimālais vanšu nomaiņu skaits ir līdz 17 vantīm. Papildus norādot, ka apjoma grozījumi ir atrunāti Nolikuma 7.pielikuma “Līguma projekts” 4.sadaļā.

4.jautājums:
Līdz kādam posmam jāparedz esošās krasta atbalstsienas rekonstrukciju katrā krastā? Lūdzam definēt projektēšanas uzdevumu atbalstsienu projektēšanai.

Atbilde:
Komisija skaidro, ka atbilstoši Būvprojekta minimālā sastāvā norādītajam - Daugavas labajā krastā: krasta nostiprinājums atbilstoši tilta kāpņu plāna projekcijai paralēli tilta asij; Daugavas kreisajā krastā: krasta nostiprinājums no tā sākuma tilta lejteces pusē līdz vietai tilta augšteces pusē, kur krasta nostiprinājuma ar pakāpieniem veidots pazeminājums.

5.jautājums:
Kādu minimālu kuģošanas gabarītu (platums x augstums) nepieciešams atstāt būvdarbu laikā? 

Atbilde:
Komisija skaidro, ka Latvijas jūras administrācijas tehniskie noteikumi jāpieprasa Izpildītājam būvprojekta izstrādes laikā un atbilstoši izdotajiem noteikumiem jāievērtē kuģošanas gabarīts būvdarbu laikā.
6.jautājums:
Lūdzam Pasūtītāju atsūtīt aktuālo dziļumu mērījumu karti.
Atbilde:
Komisija skaidro, ka Daugavas gultnes dziļumi ir doti tilta zemūdens inspekcijas rezultātos.
7.jautājums:
Lūdzam Pasūtītāju atsūtīt Daugavas kreisā krasta Vanšu tilta posma krastmalas pasi.
Atbilde:
Komisija skaidro, ka Pasūtītāja rīcībā nav Daugavas kreisā krasta Vanšu tilta posma krastmalas pase.
8.jautājums:
Lūdzam Pasūtītāju atsūtīt Daugavas labā krasta Vanšu tilta posma krastmalas pasi.
Atbilde:
Komisija skaidro, ka Pasūtītāja rīcībā nav Daugavas labā krasta Vanšu tilta posma krastmalas pase.
9.jautājums:
Vai pareizi saprotam, ka velosipēdu joslu jāparedz tikai līdz labā krasta deformācijas šuvei?

Atbilde:
Komisija skaidro, ka velosipēdu joslai ir turpinājums tālāk uz labā krasta estakādi. Velojosla turpinās tālāk uz labā krasta estakādes rasējumos BK-06.
10.jautājums:
Vai darbu apjomos jāparedz gultnes tīrīšanu zem vai tiešā Vanšu tilta tuvumā? Ja ir jāparedz, tad lūdzam definēt, līdz kādam dziļumam un kur jānogādā izrakto grunti un citus objektus.
Atbilde:
Komisija skaidro, ka Būvprojekts minimālā sastāvā neparedz atsevišķus upes gultnes tīrīšanas darbus.

